**ZÁPISNICA**

**z 11. zasadnutia VV ObFZ Trebišov**

**vo funkčnom období rokov 2021-2025**

**zo dňa 19.12.2022**

**Miesto konania:** ObFZ v Trebišove

**Prítomní:** VV – Š. Kavčák, M. Manasil, K. Pusztai, R. Vass, P. Prokopovič, J. Podracký, J. Holub, KR – J. Faťara, DK – J. Sakáč, sekretár – J. Dušek

**Ospravedlnení:** ŠTK – A. Koščo, RK – J. Hvozdík

**Program:**

1. Úvod (predseda ObFZ)
2. Kontrola uznesení z predchádzajúceho zasadnutia VV a informácie od sekretára ObFZ k 19.12.2022 (sekretár ObFZ)
3. Informácia zo zasadnutia riadnej konferencie VsFZ – Košice, 16.12.2022 (predseda ObFZ)
4. Správy o činnosti DK, KR a ŠTK (predsedovia odborných komisií ObFZ)
5. Rozpočet ObFZ Trebišov (sekretár)
   1. Plnenie rozpočtu k 30.11.2022
   2. Príprava rozpočtu na rok 2023
6. Vyradenie notebookov ObFZ, nákup PC – prerokovanie (predseda ObFZ, sekretár)
7. Úprava Rozpisu ObFZ Trebišov
   1. časť B. technické ustanovenia, štart hráčov počas PN
   2. pokuta za nenastúpenie na zápas / neúčasť na turnaji organizovanom ObFZ po zaslaní záväznej prihlášky
8. Turnaj R a DZ v Starej Ľubovni dňa 10.12.2022 (predseda ObFZ)
9. 2. ročník Zimného turnaja o pohár ObFZ Trebišov (predseda ObFZ, sekretár)
10. Rôzne

VV schválil **program 11. zasadnutia** VV ObFZ Trebišov.

Za **overovateľov uznesení** boli schválení: K. Pusztai, J. Holub

VV prerokoval jednotlivé body programu a prijal tieto uznesenia:

**Bod 1)**

Rokovanie 11. zasadnutia VV ObFZ otvoril predseda Štefan Kavčák a privítal prítomných.

**Bod 2)**

Informáciu o kontrole plnenia uznesení podal sekretár.

* v termínoch 02.12.2022 (Vranov n. T.), 03.12.2022 (Košice) a 04.12.2022 (Prešov) Záchranná akadémia Košice uskutočnila kurz zdravotníkov pre prihlásených frekventantov, certifikáty budú v najbližších dňoch distribuované na sekretariáty ObFZ,
* v sobotu 10.12.2022 sa konal turnaj R a DZ v halovom futbale v Starej Ľubovni, bližšie sa mu budeme venovať v bode 8,
* v nedeľu 11.12.2022 sa konal licenčný seminár lektorov vzdelávania SFZ v Liptovskom Jáne, za ObFZ Trebišov je lektorom vzdelávania Július Dušek,
* licenčný seminár DZ je naplánovaný na nedeľu 05.02.2023 v hoteli Maratón v Košiciach, prihlasovanie je možné do 10.01.2023 zaslaním prihlášky na mail sekretára VsFZ [marcel.eperjesi@futbalsfz.sk](mailto:marcel.eperjesi@futbalsfz.sk), poplatok je vo výške 60 €, všetky potrebné informácie sú uvedené na stránke ObFZ,
* ObFZ bol dňa 07.12.2022 zaevidovaný do registra určených právnických osôb kvôli výberu dvoch percent z dane za rok 2022 v roku 2023,
* dňa 06.12.2022 bol podpísaný dodatok k zmluve o poskytovaní internetu (Telekom, viazanosť 24 mesiacov),
* správcom budovy SFZ v Trebišove už od 01.01.2023 nebude p. Gabriel Gojdič, zmluva s nájomcom suterénu (p. Šalamon) bola zo strany SFZ ukončená,
* FK ObFZ, ktoré ku dňu konania zasadnutia VV ObFZ nemajú uhradené zberné faktúry sú: FK Leles, TJ Družstevník Plechotice, OŠK Veľký Horeš, OZ TJ Milhostov a MFK Čierna nad Tisou. Z tohto dôvodu majú pozastavenú matričnú činnosť až do predloženia dokladu o úhrade zbernej faktúry,
* žreb Krajskej futbalovej ligy (KFL) bol zverejnený na stránke ObFZ,

**Uznesenie VV 2022/23-026** : VV vzal na vedomie kontrolu uznesení z predchádzajúceho zasadnutia Výkonného výboru ObFZ a informácie od sekretára k 19.12.2022.

Hlasovali 7 členovia VV (7–0–0).

**Bod 3)**

* na zasadnutí riadnej Konferencie VsFZ v Košiciach sa zúčastnili Š. Kavčák a J. Dušek, P. Prokopovič sa zo zasadnutia ospravedlnil,
* za ObFZ Trebišov bol podaný návrh na ocenenie jubilanta Gabriela Gojdiča (v apríli oslávil okrúhlych 70 rokov) ako dlhoročného sekretára ObFZ, G. Gojdič sa na oceňovaní nezúčastnil,
* na konferencii sa schvaľoval rozpočet VsFZ na rok 2023 a prerokoval sa bod ohľadom počtu účastníkov Majstrovstiev regiónu východ (IV. liga), kde zväz navrhuje znížiť počet družstiev zo 16 na 14 od súťažného ročníka 2024/25,
* postup do VI. ligy VsFZ má byť ponúknutý len víťazovi VII. ligy, VsFZ neplánuje oslovovať ďalšie kluby v poradí na doplnenie súťaží,
* po skončení konferencie sa uskutočnilo slávnostné vyhlásenie Jedenástky roka 2022 VsFZ

**Uznesenie VV 2022/23-027** : VV vzal na vedomie informáciu od predsedu ObFZ zo zasadnutia riadnej konferencie VsFZ dňa 16.12.2022 v Košiciach.

Hlasovali 7 členovia VV (7–0–0).

**Bod 4)**

* predsedovia DK a KR predložili svoju správu členom VV, predseda ŠTK sa zo zasadnutia ospravedlnil
* nedostatočná práca DZ, sťažnosti
* v roku 2023 vykoná KR nábor R na školách
* problém s obsadzovaním zápasov hraných v piatok

**Uznesenie VV 2022/23-028** : VV vzal na vedomie správu o činnosti KR a DK.

Hlasovali 7 členovia VV (7–0–0).

**Bod 5)**

* členom VV bolo predložené plnenie rozpočtu a pokladničná kniha k 30.11.2022
* boli prerokované niektoré položky pre tvorbu rozpočtu na rok 2023, ten bude prerokovaný na najbližšom zasadnutí VV
* R. Vass mal otázku ohľadom člena, ktorý je zodpovedný za ekonomickú komisiu. Sekretár pripomenul, že kontrolór ObFZ (Ing. Ján Hvozdík) je predsedom revíznej komisie. Kontrolór je najvyšším kontrolným orgánom ObFZ a zabezpečuje nezávislý výkon vnútornej kontroly v ObFZ. M. Manasil navrhol R. Vassa za člena VV zodpovedného za činnosť revíznej komisie.

**Uznesenie VV 2022/23-029** : VV schválil plnenie rozpočtu ObFZ Trebišov k 30.11.2022.

Hlasovali 7 členovia VV (7–0–0).

**Uznesenie VV 2022/23-030** : VV schválil Ing. R. Vassa ako člena VV zodpovedného za činnosť revíznej komisie.

Hlasovali 7 členovia VV (7–0–0).

**Bod 6)**

* z majetku ObFZ boli vyradené 4 nefunkčné notebooky – keďže sa dlhodobo nepoužívajú a ani nedajú použiť, nikto nemal námietky
* nákup nového PC: Podľa R. Vassa je jeho kúpa zbytočná, sekretár má notebook. J. Holub podporil nákup nového PC bez monitora (ten zakúpil SFZ). Potrebné prezistiť cenu nového PC (bez monitora). R. Vass navrhol kúpiť dokovaciu stanicu. Je potrebné zistiť cenu stanice a príslušenstva (klávesnica, myš).

**Uznesenie VV 2022/23-031** : VV schválil vyradenie 4 ks notebookov z majetku ObFZ.

Hlasovali 7 členovia VV (7–0–0).

**Bod 7)**

* v časti B Technické ustanovenia Rozpisu ObFZ Trebišov zostala veta z rokov minulých o neoprávnenosti štartu hráča počas práceneschopnosti (PN), aktuálny súťažný poriadok futbalu sa tomuto problému nevenuje, pasáž sa z rozpisu vypustí
* na konferencii ObFZ upozorniť FK na možné následky štartu hráča počas PN (Sociálna poisťovňa)
* podľa členov VV je potrebné doplniť Rozpis ObFZ o sankciu za nenastúpenie na turnajový zápas resp. odstúpenie z turnaja organizovaného ObFZ z dôvodu nárastu nákladov na organizáciu podujatia, t.j. aby neboli zdroje vynaložené zbytočne.

**Uznesenie VV 2022/23-032** : VV schválil úpravu Rozpisu ObFZ Trebišov na súťažný ročník 2022/23 v časti B Technické ustanovenia nasledovne, vypúšťa sa veta: „Štart hráča počas práceneschopnosti (PN) sa považuje za neoprávnený.“

Hlasovali 7 členovia VV (7–0–0).

**Uznesenie VV 2022/23-033** : VV schválil doplnenie Rozpisu ObFZ Trebišov na súťažný ročník 2022/23 v časti A6 „písm. a2) odstúpenie z turnaja organizovaného ObFZ (nenastúpenie na jeho zápas) po uzavretí záväzných prihlášok vo výške 100 eur pre FK za jedno družstvo“.

Hlasovali 7 členovia VV (7–0–0).

**Bod 8)**

* turnaj R a DZ v halovom futbale sa uskutočnil v Starej Ľubovni 10.12.2022
* vklad na turnaj vo výške 150 eur bol uhradený
* doprava bola zabezpečená osobnými autami, oproti mikrobusu lacnejšie o cca 150 eur
* výber R a DZ ObFZ dosiahol na 4. miesto z 8 účastníkov
* bližšie info v článku o turnaji na stránke ObFZ

**Uznesenie VV 2022/23-034** : VV vzal na vedomie správu o turnaji R a DZ v halovom futbale v Starej Ľubovni.

Hlasovali 7 členovia VV (7–0–0).

**Bod 9)**

* bola zaslaná žiadosť o dotáciu na 2. ročník Zimného turnaja ObFZ vo výške 500 € na VsFZ – schválená 16.12.2022
* vo februári 2023 budú semináre R a DZ VsFZ – potrebné zosúladiť termíny turnaja
* hneď po dohode zástupcov ObFZ s prevádzkovateľom hál resp. UT zaslať info klubom a žiadať zaslanie záväznej prihlášky na daný turnaj

**Uznesenie VV 2022/23-035** : VV vzal na vedomie informáciu o príprave 2. ročníka Zimného turnaja o pohár ObFZ.

Hlasovali 7 členovia VV (7–0–0).

**Bod 10)**

* podľa M. Manasila je potrebné pripomienkovať RaPP a vyriešiť legislatívne postup pri odchode R do iného ObFZ,
* R. Vass žiadal o zaslanie zápisnice z VV mailom všetkým členom VV, 2 overovatelia následne do 2 dní potvrdia, či je v zápisnici všetko v poriadku, aby mohla byť zverejnená na webe ObFZ,
* podľa viacerých členov VV bude v jarnej časti opäť potrebné zaviesť predohrávky 1-2 zápasov (3 hod. pred ÚHČ) v VII. lige, naplánovať rozpis zápasov hraných skôr, zabezpečiť rozhodcov a delegátov zo súťaží VsFZ,
* najbližšie zasadnutie VV ObFZ sa uskutoční v pondelok 30.01.2023,
* potrebné naplánovať zasadnutie riadnej konferencie ObFZ na február 2023 – VV schváli jeho termín per rollam hlasovaním

V Trebišove, 19.12.2022 Štefan Kavčák, v.r.

predseda ObFZ Trebišov

**Overovatelia uznesení:**

Koloman Pusztai ............................

Ján Holub ............................

Zapísal sekretár ObFZ Trebišov Július Dušek